ai4bharat/Pralekha huggingface dataset:
ఆర్థిక మంత్రిత్వ శాఖ
ఆదాయపన్ను శాఖ ఈ ఫైలింగ్ పోర్టల్- అప్డేట్స్
ఆదాయ పన్ను శాఖ ఈ ఫైలింగ్ పోర్టల్  ను 2021 జూన్ 7 వ తేదీని ప్రారంభించారు. పన్ను చెల్లింపుదారలు, ప్రొఫెషనల్స్ ఇందుకు సంబంధించిన ఇబ్బందులపై ఆదాయపన్నుశాఖ దృష్టికి తీసుకువచ్చారు. ఇందుకు సంబంధించి తలెత్తిన సమస్యలను పరిష్కరించేందుకు ఎప్పటికప్పుడు ఆర్ధిక మంత్రిత్వశాఖ దీనిని నిరంతరం సమీక్షిస్ఊత వస్తుంది. సమస్యలను ఇన్ఫోసిస్ లిమిటెడ్తో కలిసి పరిష్కరింపచేస్తూ వస్తోంది. ఈ ప్రాజెక్టుకు ఇన్ఫోసిస్ మేనేజ్డ్ సర్వీసెస్ ప్రోవైడర్గా ఉంది.
ఇందుకు సంబంధించి పలు సాంకేతిక అంశాలను సానుకూలంగా పరిష్కరించడం జరిగింది. దీనితో ఈ పోర్టల్లో వివిధ ఫైలింగ్ల గణాంకాలు సానుకూల సంకేతాన్ని సూచిస్తున్నాయి. 2021 సెప్టెంబర్ 7 వ తేదీ వీరకు 8.83 కోట్ల మంది ప్రత్యేక పన్ను చెల్లింపుదారులు తమ ఫైలింగ్లను దీని ద్వారా దాఖలుచేశారు. రోజువారి సగటు సెప్టెంబర్ 2021లో 15.55 లక్షలకు పైగానే ఉంది. ఆదాయన్ను రిటర్న్  ఫైలింగ్ సెప్టెంబర్ 2021లో రోజూ3.2 లక్షలకు పెరిగింది. అలాగే ఆయకార్ సంవత్సరం 2021-22 కు సంబంధించి 1.19 కోట్ల ఆదాయప్ను రిటర్నులు దాఖలయ్యాయి. ఇందులో 76.2 లక్షల పన్ను చెల్లింపుదారులు తమ రిటర్న్లను ఫైల్ చేయడానికి ఈ పోర్టల్ ద్వారా ఆన్లైన్ సదుపాయాన్ని వినియోగించుకున్నారు.
మరో ప్రోత్సాహకరమైన అంశం ఏమంటే 94.88 లక్షలకు పైగా ఐటిఆర్లను ఈ -వెరిఫై చేయడం జరిగింది. సెంట్రలైజ్డ్్ ప్రాసెసింగ్ సెంటర్ ద్వారా ప్రాసెసింగ్కు ఇది అవసరం. ఇందులో 7.07 లక్షల ఐటిఆర్లను ప్రాసెస్ చేయడం జరిగింది.
ఫేస్లెస్ అసెస్మెంట్, అప్పీల్, పెనాల్టీ ప్రొసీడింగ్స్ కింద డిపార్టమెంట్ జారీచేసిన 8.74 లక్షల నోటీసులను పన్ను చెల్లింపుదారులు చూడగలుగుతున్నారు. ఇందులో 2.61 లక్షల సమాధానాలు ఫైల్ అయ్యాయిఇ. సగటున 8,285 నోటీసులు ఈ ప్రోసీడింగ్స్ కోసం జారీ అయ్యాయి. , 5,889 స్పందనలు రోజువారి లెక్కన ఫైల్ అయ్యాయి.
10.60 లక్షల చట్టబద్ధ ఫారమ్లు దాఖలయ్యాయి. ఇందులో 7.86 లక్షల టిడిఎస్ స్టేట్మెంట్లు, 1.03 లక్షల ఫారమ్ 10 ఎ రిజిస్ట్రేషన్ ఆఫ్ ట్రస్ట్స్, ఇన్స్టిట్యూషన్లు ఉన్నాయి. 0.87 లక్షల ఫారమ్ 10 ఇ శాలరీ అరియర్స్కు సంబంధించినవి ఉననాయి. 0.10 లక్షల ఫారమ్ 35 అప్పీల్ వి ఉన్నాయి.
ఆధార్- పాన్ అనుసంధానత 66.44 లక్షల పన్ను చెల్లింపుదారులు చేసుకున్నారు,14.59 లక్షలకు పైగా ఈ- పాన్ అలాట్ అయింది. ఈ రెండు సదుపాయాలను 0.50 లక్షల పన్ను చెల్లింపుదారులు 2021 సెప్టెంబర్లో రోజువారీ పద్ధతిలో ఉపయోగించుకున్నారు.
పన్ను చెల్లింపుదారులకు సులభతర ఫైలింగ్ అనుభవంలోకి వచ్చేందుకు ఆదాయపన్నుశాఖ నిరంతరం ఇన్ఫోసిస్తో సంప్రదిస్తూ ఉన్నట్టు ఆ సంస్థ పునరుద్ఘాటించింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 25.87 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.12 కోట్ల డోసులు
భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వస్తోంది. కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు పూర్తిగా ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 25.87 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 24,76,58,855 డోసులు ఉన్నట్టు తెలుస్తోంది.
పౌర విమానయాన మంత్రిత్వ శాఖ
దేశవ్యాప్తంగా ఇప్పటివరకు 21 గ్రీన్ఫీల్డ్ విమానాశ్రయాల ఏర్పాటుకు పౌర విమానయాన మంత్రిత్వశాఖ 'సూత్రప్రాయంగా' ఆమోదం తెలిపింది.
ఉడాన్ పథకం కింద అభివృద్ధి/ఉన్నతీకరణ కోసం 14 వాటర్ ఏరోడ్రోమ్లు మరియు36 హెలిప్యాడ్లతో సహా 154 ఆర్సీఎస్ విమానాశ్రయాలు గుర్తించబడ్డాయి.
పౌర విమానయాన మౌలిక వసతుల నవీకరణ మరియు ఆధునీకరణ అనేది కొనసాగుతున్న ప్రక్రియ. భూమి లభ్యత, వాణిజ్య సాధ్యత, సామాజిక- ఆర్థిక పరిగణనలు, ట్రాఫిక్ డిమాండ్, విమానాశ్రయాల నుండి ఆపరేట్ చేయడానికి ఎయిర్లైన్స్ యొక్క ఇష్టాన్ని బట్టి ఎప్పటికప్పుడు సంబంధిత విమానాశ్రయ ఆపరేటర్లు దీనిని నిర్వహిస్తారు. ఎయిర్ పోర్ట్ అథారిటీ ఆఫ్ ఇండియా కొత్త విమానాశ్రయాల అభివృద్ధిని మరియు ఇప్పటికే ఉన్న విమానాశ్రయాల విస్తరణ/ఆధునీకరణను సుమారు రూ.25వేల కోట్ల అంచనా వ్యయంతో చేపట్టింది. రాబోయే 4-5 సంవత్సరాలలో ఇందులో.. ఇప్పటికే ఉన్న టెర్మినల్స్, కొత్త టెర్మినల్స్ విస్తరణ మరియు మార్పులు, ఇప్పటికే ఉన్న రన్వేలు, అప్రాన్లు, ఎయిర్పోర్ట్ నావిగేషన్ సర్వీసెస్ కంట్రోల్ టవర్లు, టెక్నికల్ బ్లాక్ల విస్తరణ లేదా బలోపేతం చేయడం వంటి పనులు చేపడతారు. అంతేకాకుండా రూ.30వేల కోట్లతో ఢిల్లీ, బెంగళూరు, హైదరాబాద్లో మూడు పబ్లిక్ ప్రైవేట్ పార్టనర్షిప్  విమానాశ్రయాల భారీ విస్తరణక ప్రణాళికను చేపట్టారు. 2025 నాటికి పూర్తి చేయాలని లక్ష్యంగా పెట్టుకున్న ఈ ప్రాజెక్టుల అభివృద్ధి వివిధ దశల్లో ఉన్నాయి.
భారత ప్రభుత్వం రూపొందించిన గ్రీన్ఫీల్డ్ ఎయిర్పోర్ట్ పాలసీ–2008ని.. దేశంలో కొత్త గ్రీన్ఫీల్డ్ విమానాశ్రయాల ఏర్పాటుకు మార్గదర్శకాలను అందిస్తుంది. ఈ విధివిధానాల ప్రకారం.. విమానాశ్రయ అభివృద్ధి సంస్థలు, రాష్ట్రప్రభుత్వాలలతో సహా విమానాశ్రయాలను ఏర్పాటుచేయడానికి సిద్ధంగా ఉన్నవారు పౌర విమానయాన మంత్రిత్వశాఖకు ప్రతిపాదనలు పంపాలి. ఈ ప్రతిపాదనలు ఆమోదం పొందే ప్రక్రియ రెండు దశల్లో ఉంటుంది.
'సైట్-క్లియరెన్స్' స్టేజ్ మరియు 'ఇన్-ప్రిన్సిపల్' అప్రూవల్ స్టేజ్. ఈ విధానానికి అనుగుణంగా, విమానాశ్రయాల ఏర్పాటు కోసం పౌరవిమానయాన మంత్రిత్వశాఖ ఎప్పటికప్పుడు రాష్ట్ర ప్రభుత్వాలు లేదా ఎయిర్పోర్ట్ డెవలపర్ల నుండి ప్రతిపాదనలను స్వీకరిస్తుంది. మహారాష్ట్రలోని మోపైన్ గోవా, నవీ ముంబై, షిర్డీ మరియు సింధుదుర్గ్, కర్ణాటకలోని కలబురగి, బీజాపూర్, హాసన్ మరియు షిమోగా, మధ్యప్రదేశ్లోని డాటియా  , ఉత్తరప్రదేశ్లోని ఖుషీనగర్ మరియు నోయిడా , గుజరాత్లోని ధోలేరా మరియు హిరాసర్, పుదుచ్చేరిలోని కారైకల్, ఆంధ్రప్రదేశ్లోని దగదర్తి, భోగాపురంమండ్ ఒరవకల్, పశ్చిమ బెంగాల్లోని దుర్గాపూర్, సిక్కింలోని పాక్యోంగ్, కేరళలోని కన్నూర్ మరియు అరుణాచల్ ప్రదేశ్లోని హోలోంగి ఇలా దేశవ్యాప్తంగా 21 గ్రీన్ఫీల్డ్ విమానాశ్రయాల ఏర్పాటుకు పౌరవిమానయాన శాఖ ఇప్పటివరకు 'సూత్రప్రాయంగా' ఆమోదం తెలిపింది. దుర్గాపూర్, షిర్డీ, సింధుదుర్గ్, పాక్యోంగ్, కన్నూర్, కలబురగి, ఒరవకల్ మరియు ఖుషినగర్ వంటి ఎనిమిది విమానాశ్రయాలు ఇప్పటికే ప్రారంభించబడ్డాయి.
ఉడాన్ పథకం కింద, ఇప్పటివరకు, 14 వాటర్ ఏరోడ్రోమ్లు మరియు 36 హెలిప్యాడ్లతో సహా 154 ఆర్సీఎస్ విమానాశ్రయాలు అభివృద్ధి/ఆధునీకరణ కోసం గుర్తించబడ్డాయి.
పౌర విమానయాన మంత్రిత్వ శాఖ సహాయ మంత్రి జనరల్ డాక్టర్ వి.కె.సింగ్  సోమవారం రాజ్యసభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
ప్రధాన్ మంత్రి గరీబ్ కళ్యాణ్ ప్యాకేజీః కోవిడ్తో పోరాడుతున్న ఆరోగ్య కార్యకర్తలకు బీమా రక్షణ
కోవిడ్-19 వైరెస్ వ్యాప్తిని కట్టడి చేసేందుకు విశేషంగా కృషి చేస్తున్న ఆరోగ్య కార్యకర్తలకు కేంద్ర ప్రభుత్వం ఇటీవల ప్రకటించిన ప్రధాన్ మంత్రి గరీబ్ కళ్యాణ్ ప్యాకేజీ బీమా గొప్ప భరోసాను కల్పించనుంది. ఈ ప్యాకేజీలో భాగంగా కేంద్రం ‘ప్రధాన్ మంత్రి గరీబ్ కళ్యాణ్ ప్యాకేజీః కోవిడ్-19తో పోరాడుతున్న ఆరోగ్య కార్యకర్తలకు బీమా సౌకర్యం’ను ప్రకటించిన సంగతి తెలిసిందే. ఈ వినూత్న బీమా పథకాన్ని కింది షరతులతో అమలు చేయనున్నారు.
- కోవిడ్-19 రోగుల సంరక్షణ నిమిత్తం విధి నిర్వహణలో భాగంగా వారితో ప్రత్యక్ష సంబంధం కలిగి ఉంటూ.. వైరెస్ ప్రమాదానికి గురయ్యే అవకాశం ఉన్నవారు, కమ్యూనిటీ హెల్త్ వర్కర్లతో సహా మొత్తం 22.12 లక్షల మంది ప్రజారోగ్య సంరక్షణ కార్యకర్తలకు తొంబై  రోజుల కాలావధితో ఈ రూ.50 లక్షల బీమా పథకం అమలులో ఉండనుంది. కోవిడ్ వ్యాప్తిని కట్టడి చేసే క్రమంలో ప్రమాదవశాత్తు ప్రాణాలు కోల్పోయిన వారికి కూడా ఈ బీమా రక్షణను కల్పించనున్నారు.
- దేశంలో నెలకొన్న అసాధారణ పరిస్థితుల నేపథ్యంలో రాష్ట్ర, కేంద్ర ప్రభుత్వ ఆసుపత్రులు, కేంద్ర పాలిత ప్రాంతాలలోని హాస్పిటల్స్, స్వయం ప్రతిపత్తి కలిగిన దవాఖానాలు, ఎయిమ్స్ మరియు ఐఎన్ఐతో పాటు వివిధ మంత్రిత్వ శాఖల పరిధిలో పని చేస్తున్న ఆసుపత్రుల అభ్యర్థన మేరకు కోవిడ్-19 నియంత్రణ బాధ్యతలను నిర్వర్తిస్తున్న ఆరోగ్య కార్యకర్తలు, ప్రయివేటు ఆసుపత్రి సిబ్బంది, రిటైర్డ్, వాలంటీర్లు, స్థానిక పట్టణ సంస్థల ఆరోగ్య కార్యకర్తలు. కాంట్రాక్ట్, రోజువారీ వేతనస్తులు, తాత్కాలిక, అవుట్సోర్స్ సిబ్బందికి ఈ బీమా కవరేజ్ లభించనుంది. దేశంలోని మరే ఇతర బీమా పథకం కంటే కూడా.. కేంద్ర ప్రభుత్వం ప్రకటించిన ‘ప్రధాన్ మంత్రి గరీబ్ కళ్యాణ్ ప్యాకేజీః కోవిడ్-19తో పోరాడుతున్న ఆరోగ్య కార్యకర్తలకు బీమా’కింద లభించే లబ్ధి గరిష్టంగా ఉండడం గమనార్హం.
(
మానవ వనరుల అభివృద్ధి మంత్రిత్వ శాఖ
2020-21 విద్యా సంవత్సరానికి IX-XII తరగతులకు సి.బి.ఎస్.ఈ. సవరించిన పాఠ్యప్రణాళికను ప్రకటించిన - కేంద్ర మానవ వనరుల శాఖ మంత్రి
అభ్యాస సాధన యొక్క ప్రాముఖ్యతను పరిగణనలోకి తీసుకుని, ప్రధాన అంశాలను నిలుపుకోవడం ద్వారా సిలబస్ను 30 శాతం వరకు హేతుబద్ధీకరించడం జరిగింది - కేంద్ర మానవ వనరుల శాఖ మంత్రి
దేశంలో మరియు ప్రపంచంలో నెలకొన్న అసాధారణ పరిస్థితుల దృష్ట్యా, సి.బి.ఎస్.ఈ. పాఠ్య ప్రణాళికను సవరించి, 9 నుంచి 12 వ తరగతి విద్యార్థులకు కోర్సు భారాన్ని తగ్గించాలని సూచించినట్లు కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ ‘నిశాంక్’ అన్నారు. తదనుగుణంగా, 2020-21 విద్య సంవత్సరానికి IX - XII తరగతుల పాఠ్యప్రణాళికను సి.బి.ఎస్.ఈ. సవరించింది.
కొన్ని వారాల క్రితం, #SyllabusForStudents2020 ని ఉపయోగించి సోషల్ మీడియాలో సిలబస్ తగ్గించడంపై విద్యావేత్తలందరి నుండి సలహాలను ఆహ్వానించినట్లు ఆయన తెలియజేశారు. 1500 కంటే ఎక్కువగా సూచనలు వచ్చాయని శ్రీ నిశాంక్ తెలియజేస్తూ, అధిక ప్రతిస్పందనకు ప్రతి ఒక్కరికి కృతజ్ఞతలు చెప్పారు.
పాఠ్యప్రణాళికలో చేసిన మార్పులను బోధన ప్రణాళిక కమిటీ మరియు బోర్డు పాలకమండలి ఆమోదంతో సంబంధిత కోర్సు కమిటీలు ఖరారు చేశాయని కేంద్ర మంత్రి చెప్పారు.
దేశంలో మరియు ప్రపంచంలోని వివిధ ప్రాంతాలలో నెలకొన్న అసాధారణ పరిస్థితుల కారణంగా పాఠ్యప్రణాళికను సవరించాలనే నిర్ణయాన్ని తీసుకోవడం జరిగింది. అభ్యాస స్థాయిని సాధించవలసిన ప్రాముఖ్యతను పరిగణనలోకి తీసుకుని, పాఠ్యప్రణాళికలోని ప్రధాన అంశాలను నిలుపుకోవడం ద్వారా 30 శాతం మేర పాఠ్యాంశాలను సాధ్యమైనంతవరకు హేతుబద్దీకరించడం జరిగింది.
వివిధ విషయాలను అనుసంధానించడానికి అవసరమైన మేరకు తగ్గించబడిన అంశాలను కూడా విద్యార్థులకు వివరించాలని, పాఠశాలల ప్రధానోపాధ్యాయులు మరియు ఉపాధ్యాయులకు బోర్డు సూచించింది. అయితే, తగ్గించిన సిలబస్ లోని అంశాలను ఇంటర్నల్ పరీక్షలు, ఏడాది చివర నిర్వహించే బోర్డు పరీక్షల్లో ఇచ్చే అంశాలతో పాటు కలపకూడదు. ప్రత్యామ్నాయ విద్యా క్యాలెండర్ మరియు విభిన్న వ్యూహాలను ఉపయోగించి బోధించే పాఠ్యాంశాలతో పాటు ఎన్.సి.ఈ.ఆర్.టి. నిర్దేశించిన పాఠ్యాంశాలు కూడా అనుబంధ పాఠశాలల్లో బోధించే పాఠ్యాంశాలలో భాగంగా ఉంటాయి.
ప్రాధమిక తరగతులు  కోసం పాఠశాలలు ఎన్.సి.ఈ.ఆర్.టి. నిర్దేశించిన ప్రత్యామ్నాయ అకాడెమిక్ క్యాలెండర్ మరియు అభ్యాస ఫలితాలను అనుసరించాలి.
సవరించిన సిలబస్ సి.బి.ఎస్.ఈ. అకాడెమిక్ వెబ్సైట్ www.cbseacademic.nic.in లో అందుబాటులో ఉంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 97.79 కోట్ల డోసులను అందించారు.
గత 24 గంటల్లో 13,596 కొత్త కేసులు నమోదయ్యాయి; ఇది 230 రోజుల కనిష్ట స్థాయి.
రికవరీ రేటు 98.12% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 19,582 మంది కోలుకున్నారు. దీంతో, కోలుకున్నవారి మొత్తం సంఖ్య 3,34,39,331 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.56% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,89,694. ఇది 221 రోజుల కనిష్ట స్థాయి.
వారపు పాజిటివిటీ రేటు  గత 115 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 49 రోజులుగా 3% కన్నా తక్కువగా ఉంది.
ఇప్పటివరకు 59.19 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
యుపి కి చెందిన పిఎమ్ స్వనిధి స్కీము లబ్ధిదారులతో అక్టోబర్ 27 న సంభాషించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ కు చెందిన పిఎమ్ స్వనిధి స్కీము లబ్ధిదారులతో ఈ నెల 27 న ఉదయం పదిన్నర గంటల కు వీడియో కాన్ఫరెన్స్ మాధ్యమం ద్వారా మాట్లాడనున్నారు. ఈ కార్యక్రమం లో ఉత్తర్ ప్రదేశ్ ముఖ్యమంత్రి కూడా పాల్గొంటారు.
కోవిడ్-19 ప్రభావానికి లోనైన పేద వీధి వ్యాపారులు వారి బ్రతుకుతెరువు కు సంబంధించిన కార్యకలాపాలను మళ్లీ మొదలుపెట్టుకొనేటట్టుగా వారికి సాయపడటం కోసం పిఎమ్ వీధి వ్యాపారుల ఆత్మనిర్భర్ నిధి పథకాన్ని  ఈ సంవత్సరం జూన్ 1 న ప్రారంభించడం జరిగింది. ఇంతవరకు, ఈ పథకం లో 24 లక్షల కు పైగా దరఖాస్తులు అందితే వాటిలో నుంచి 12 లక్షల దరఖాస్తులకు పైగా అనుమతించి, దాదాపు 5.35 లక్షల రుణాలను ఇవ్వడమైంది. ఉత్తర్ ప్రదేశ్ రాష్ట్రం లో 6 లక్షల కు పైగా దరఖాస్తులు రాగా వాటిలో నుంచి 3.27 లక్షల దరఖాస్తులను అనుమతించి 1.87 లక్షల రుణాలను ఇవ్వడమైంది.
ఉత్తర్ ప్రదేశ్ రాష్ట్ర వ్యాప్తంగా గల పిఎమ్ స్వనిధి స్కీము లబ్ధిదారులు ఈ సంభాషణ కార్యక్రమాన్ని వీక్షించనున్నారు. ఈ కార్యక్రమం పై డిడి న్యూజ్ లో ప్రత్యక్ష ప్రసారం ఉంటుంది.
సాంస్కృతిక మంత్రిత్వ శాఖ
దేశంలోని సాంప్రదాయక కళారూపాలు ప్రోత్సహించడానికి చాలా ముఖ్యమైన కార్యకలాపాలు చేపట్టిన సంగీత నాటక అకాడమీ
'సంగీత నాటక అకాడమీ రత్న'  1952 నుంచి ఇస్తున్నారు, ఇది జాతీయ స్థాయి అత్యుత్తమ ప్రమాణాలకు ప్రతీక. శిక్షణ, ఉపకార వేతనాల ద్వారా కళల అభ్యాసం, పోత్సాహానికి ఇది సాయం చేస్తుంది. అకాడమీ నియమ, నిబంధనల్లోని 12 నిబంధన ప్రకారం అకాడమీ రత్న  ఇస్తారు. నియమం ప్రకారం, హాజరైన & ఓటు వేసిన సంగీత నాటక అకాడమీ జనరల్ కౌన్సిల్లోని సభ్యుల్లో కనీసం నాలుగో వంతు మెజారిటీతో ఫెలోషిప్ గ్రహీతను ఎన్నుకుంటారు.
సంగీతం, నృత్యం, నాటక రంగాల్లో అత్యుత్తమ ప్రతిభ కనబరిచిన కళాకారులకు లేదా ఈ రంగాల్లో అత్యుత్తమ సేవలు అందించిన వ్యక్తులకు ఫెలోషిప్ ప్రదానం చేస్తారు. ఈ సంఖ్య 40కి మించకూడదు.
సంగీత నాటక అకాడమీ, దేశంలోని వివిధ ప్రాంతాల్లో ఉన్న తన శాఖల ద్వారా శిక్షణ కూడా అందిస్తోంది. ఇంఫాల్లోని జవహర్లాల్ నెహ్రూ మణిపూర్ డాన్స్ అకాడమీ , దిల్లీలోని కథక్ కేంద్రం మణిపురి & కథక్ నృత్య రూపాల్లో శిక్షణ ఇస్తోంది. కథక్ కేంద్రం గాత్ర సంగీతం, పఖావాజ్లోనూ శిక్షణ అందిస్తోంది.
వీటితో పాటు, భారతదేశ సాంప్రదాయ కళలను సంరక్షించడానికి, ప్రోత్సహించడానికి అకాడమీకి ఐదు కేంద్రాలున్నాయి. కేరళలోని పురాతన సంస్కృత కుటియాట్టం సంరక్షణ, ప్రచారం కోసం తిరువనంతపురంలో కుటియాట్టం కేంద్రం, అసోంలోని సత్రియ సంప్రదాయాల శిక్షణ, ప్రచారం కోసం గువాహతిలో సత్రియ కేంద్రం, ఈశాన్య భారతదేశంలోని సాంప్రదాయ & జానపద ప్రదర్శన కళలను సంరక్షించడానికి గువాహతిలో నార్త్-ఈస్ట్ సెంటర్, ఈశాన్య ప్రాంతంలో పండుగలు & క్షేత్ర స్థాయిలో డాక్యుమెంటేషన్ కోసం అగర్తలలోని నార్త్-ఈస్ట్ డాక్యుమెంటేషన్ సెంటర్, భారతదేశం తూర్పు ప్రాంతంలోని ఛౌ నృత్యాల్లో శిక్షణ, ప్రచారం కోసం చందన్కియారిసో ఛౌ కేంద్రం ఉన్నాయి.
దృశ్య-శ్రవణ క్యాసెట్లు, ఛాయాచిత్రాలు, చలనచిత్రాలున్న అకాడమీ భాండాగారం దేశంలోనే అతి పెద్దది. ప్రదర్శన కళలలో పరిశోధన చేసే వారిని విస్తృతంగా ఆకర్షిస్తోంది.
జాతీయ, ప్రాంతీయ, క్షేత్ర స్థాయిలో వివిధ కార్యక్రమాలు, కార్యకలాపాలు, పండుగల నిర్వహణ ద్వారా, దేశంలోని సాంప్రదాయ కళారూపాలను అకాడమీ ప్రోత్సహిస్తోంది, ప్రచారం చేస్తోంది.
కేంద్ర సాంస్కృతిక మంత్రిత్వ శాఖకు చెందిన "భారతదేశ అవ్యక్త వారసత్వం & విభిన్న సాంస్కృతి, సంప్రదాయాలను రక్షించే పథకం" కింద, విద్యార్థులు, కళాకారులు, ప్రదర్శనకారులు, అభ్యాసకులు, కార్యశాలలు, డాక్యుమెంటేషన్లు, డేటాబేస్ సృష్టికి మద్దతుగా శిక్షణ కార్యక్రమాలను నిర్వహిస్తారు. భారతదేశ సాంస్కృతిక వారసత్వాన్ని బలోపేతం చేయడం, సంరక్షించడం, ప్రచారం చేయడానికి వీటిని నిర్వహిస్తారు.
ఈశాన్య ప్రాంత సాంస్కృతిక, పర్యాటక, అభివృద్ధి శాఖ మంత్రి శ్రీ జి.కిషన్రెడ్డి ఈ రోజు లోక్సభలో లిఖితపూర్వక సమాధానం రూపంలో ఈ సమాచారం ఇచ్చారు.
సాంస్కృతిక మంత్రిత్వ శాఖ
పారదర్శకంగా, నిష్పక్షపాతంగా యువతకు ఉపాధి కల్పించేందుకు ప్రభుత్వం కృషి చేస్తోంది :కేంద్రమంత్రి శ్రీ కిషన్ రెడ్డి
అంకితభావంతో పని చేసి దేశాభివృద్ధికి యువత పాటుపడాలి.. కేంద్ర మంత్రి
సికింద్రాబాద్ రైల్వే కళారంగ్ లో జరిగిన రోజ్ గార్ మేళాలో పాల్గొన్న కిషన్ రెడ్డి
అంకితభావంతో పని చేసి దేశాభివృద్ధికి యువత తోడ్పడాలని కేంద్ర సాంస్కృతిక, పర్యాటక, ఈశాన్య రాష్ట్రాల అభివృద్ధి శాఖ మంత్రి జి.కిషన్ రెడ్డి పిలుపునిచ్చారు.
సికింద్రాబాద్ లోని రైల్ కళారంగ్ లో ఈరోజు జరిగిన రోజ్ గార్ మేళాలో కేంద్ర మంత్రి పాల్గొని వివిధ కేంద్ర ప్రభుత్వ శాఖల్లో నియమితులైన అభ్యర్థులకు నియామక పత్రాలను అందజేశారు.
ఈ సందర్భంగా కేంద్ర మంత్రి మాట్లాడుతూ వేగంగా,పారదర్శకంగా, నిష్పక్షపాతంగా నియామక ప్రక్రియ జరిగేలా చూడడానికి ప్రభుత్వం ప్రాధాన్యత ఇస్తుందని అన్నారు. దేశాభివృద్ధిలో యువత పాత్ర కీలకంగా ఉంటుంది అని శ్రీ కిషన్ రెడ్డి అన్నారు. దీనిని గుర్తించి యువత విధులు చిత్తశుద్ధితో నిర్వర్తించడానికి కృషి చేయాలని ఆయన సూచించారు.
కేంద్ర ప్రభుత్వం కొత్త పెట్టుబడులు, మౌలిక సదుపాయాల అభివృద్ధిపై దృష్టి సారించిందని శ్రీ కిషన్ రెడ్డి తెలిపారు. కేంద్ర ప్రభుత్వం అమలు చేస్తున్న చర్యల వల్ల ప్రైవేటు రంగంలో కొత్త ఉపాధి అవకాశాలు ఏర్పడ్డాయని కేంద్ర మంత్రి పేర్కొన్నారు. తమ కలలను సాకారం చేసుకునేందుకు వచ్చిన ప్రతి అవకాశాన్నియువత సద్వినియోగం చేసుకోవాలని పిలుపునిచ్చారు.
10 లక్షల కేంద్ర ప్రభుత్వ ఉద్యోగాలు భర్తీ చేయాలని ప్రధానమంత్రి శ్రీ నరేంద్ర మోదీ లక్ష్యంగా నిర్ణయించారని శ్రీ కిషన్ రెడ్డి తెలిపారు.దీనిలో భాగంగా ప్రతి నెలా 70-80 వేల ఉద్యోగాలు భర్తీ చేస్తూ నియామక పత్రాలు అందిస్తున్నామని ఆయన వివరించారు. ఇందుకోసం ప్రతి నెలా రోజ్ గార్ మేళా నిర్వహిస్తున్నామని, ప్రధాని స్వయంగా ఈ కార్యక్రమంలో పాల్గొని అభ్యర్థులతో మాట్లాడుతున్నారని మంత్రి తెలిపారు.
ఎస్బీఐ, జీఎస్ఐ, ఇండియా పోస్ట్, రైల్వే, ఎఫ్సీఐ, ఎంహెచ్ఏ, ఇండియా పోస్ట్ వంటి 11 కేంద్ర ప్రభుత్వ విభాగాల్లో నియమితులైన 176 మంది అభ్యర్థులకు కేంద్ర మంత్రి నియామక పత్రాలను అందజేశారు.
కార్యక్రమంలో కొత్తగా ఉద్యోగాలు పొందిన అభ్యర్థులు, ఆదాయపు పన్ను శాఖ ప్రిన్సిపల్ చీఫ్ కమిషనర్  శ్రీమతి మిథాలీ మధు స్మిత ఇతర ఆదాయపు పన్ను శాఖ ఉన్నతాధికారులు పాల్గొన్నారు
ప్రధాన మంత్రి కార్యాలయం
భారతదేశం యొక్క సమృద్ధియుక్తసంగీత పరంపర ను పరిరక్షిస్తున్నటువంటి మరియు ఆ సంప్రదాయం తాలూకు ఉత్సవాన్నిజరుపుకొనేటటువంటి ప్రయాసల ను ప్రశంసించిన ప్రధాన మంత్రి
భారతదేశానికి చెందిన సమృద్ధియుక్త సంగీత పరంపర ను పరిరక్షిస్తున్నటువంటి మరియు ఆ సంప్రదాయం తాలూకు ఉత్సవాన్ని జరుపుకొనేటటువంటి ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు. ఇది మన యువతీయువకుల కు మరియు మన సంస్కృతి కి మధ్య గల బంధాన్ని మరింత గాఢం గా చేస్తుంది అని శ్రీ నరేంద్ర మోదీ అన్నారు.
కళా రాంనాథ్ గారి ట్వీట్ కు ప్రధాన మంత్రి తాను మరొక ట్వీట్ లో సమాధానాన్ని ఇస్తూ, ఆ ట్వీట్ లో -
‘‘అసాధారణమైన ప్రయాస.. ఇది భారతదేశానికి చెందిన సమృద్ధియుక్త సంగీత పరంపర ను పరిరక్షించాలి అనే భావన యే కాకుండా సమర్పణ భావం కూడాను; అదీ కాక, ఆ సంప్రదాయాన్ని ఒక ఉత్సవం గా జరుపుకోవాలని సైతం ఈ ప్రయాస సూచిస్తున్నది. ఇది మన యువతీయువకుల కు మరియు మన సంస్కృతి కి మధ్య గల బంధాన్ని గాఢతరం గా చేస్తుందన్న విశ్వాసం నాలో ఉంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత రాష్ట్రపతి శ్రీమతి ద్రౌపది ముర్ము అధ్యక్షతన జరిగిన భారత రెడ్క్రాస్ సొసైటీ వార్షిక సర్వసభ్య సమావేశం
భారత సరిహద్దులు దాటి సహాయ కార్యక్రమాలలో పాల్గొనడం ద్వారా ఇండియన్ రెడ్క్రాస్ మరింత విస్తరించాలి: డా.మన్సుఖ్ మాండవీయ
గౌరవనీయ రాష్ట్రపతి, ఇండియన్ రెడ్క్రాస్ సొసైటీ అధ్యక్షురాలు శ్రీమతి ద్రౌపది ముర్ము అధ్యక్షతన, ఈ రోజు, రాష్ట్రపతి భవన్ సాంస్కతిక కేంద్రంలో ఇండియన్ రెడ్క్రాస్ సొసైటీ  వార్షిక సర్వసభ్య సమావేశం జరిగింది. 9 రాష్ట్రాలు, యుూటీల గవర్నర్లు, లెఫ్టినెంట్ గవర్నర్లు ఏజీఎంలో పాల్గొన్నారు. మరికొందరు వర్చువల్ మార్గంలో పాల్గొన్నారు. ఐఆర్సీఎస్ గౌరవ ఛైర్మన్ డా.మన్సుఖ్ మాండవీయ కూడా ఈ కార్యక్రమంలో పాల్గొన్నారు.
కొవిడ్-19 మహమ్మారి కారణంగా, ఆరు సంవత్సరాల తర్వాత ఈ సమావేశం భౌతికంగా జరిగింది. దేశం నలుమూలల నుంచి 300 మంది ప్రతినిధులు పాల్గొన్నారు.
రెడ్క్రాస్ ఆవిర్భవించింది పేదలకు, బలహీన వర్గాలకు సేవ చేయడానికేనని ఈ సందర్భంగా జరిగిన సభలో డాక్టర్ మాండవీయ చెప్పారు. "భారత సరిహద్దులు దాటి సహాయ కార్యక్రమాలలో పాల్గొనడం ద్వారా ఇండియన్ రెడ్క్రాస్ మరింత విస్తరించాలి" అని ఆకాంక్షించారు.
సంస్థ కార్యక్రమాల్లో మరింత సమర్థత & పారదర్శకత కోసం, ఐఆర్సీఎస్ రాష్ట్ర శాఖలు తమ నెలవారీ నివేదికలను పీపీటీ రూపంలో తమ రాష్ట్ర గవర్నర్కు సమర్పించాలని కేంద్ర ఆరోగ్య మంత్రి సూచించారు. తద్వారా, రెడ్క్రాస్ మరింత వ్యాప్తి చెందుతుంది, ఎక్కువ మందికి చేరువ అవుతుందని చెప్పారు. కార్పొరేట్ వర్గాల నుంచి సీఎస్ఆర్ నిధులు పొందే మొదటి ఎంపికగా ఇండియన్ రెడ్క్రాస్ మారేలా పారదర్శకంగా పని చేయాలని కూడా నిర్దేశించారు.
తెలంగాణకు చెందిన డాక్టర్ ఎల్.ఎన్. అంబటి నటరాజ్, ఆంధ్రప్రదేశ్కు చెందిన డాక్టర్ గోపరాజు సమరంకు గౌరవ రాష్ట్రపతి రెడ్క్రాస్ బంగారు పతకాలు ప్రదానం చేశారు. 2021-22 సంవత్సరానికి గరిష్ట నిధులు సేకరించినందుకు ఐఆర్సీఎస్ ఒడిశా రాష్ట్ర శాఖకు; జనాభా పరంగా గరిష్ట నిధులు సేకరించినందుకు ఐఆర్సీఎస్ జమ్ము&కశ్మీర్ శాఖకు కూడా పురస్కారాలు దక్కాయి. అత్యధిక స్వచ్ఛంద రక్త సేకరణ విభాగంలో గుజరాత్, దాద్రా & నగర్ హవేలీ, డామన్ & డయ్యూ శాఖలు రక్తదాన జ్ఞాపికలు దక్కించుకున్నాయి. ఒక్క ఏడాదిలో 2 లక్షల 77 వేల యూనిట్ల రక్తాన్ని సేకరించినందుకు గుజరాత్ రాష్ట్ర శాఖ బంగారు పతకాన్ని గెలుచుకుంది.
ప్రధాన మంత్రి కార్యాలయం
కాశీలో దేవ దీపావళి వేడుకల సుందర దృశ్యాలను పంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ కాశీలో దేవ దీపావళి వేడుకల సుందర దృశ్యాలను ప్రజానీకంతో క్లుప్తంగా పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“కాశీలో దేవ దీపావళి వేడుకలు అద్భుతం.. అలౌకికం.. ఉత్కంఠభరితం! ఈ పవిత్ర, ప్రాచీన నగరంలో వేడుకలపై క్లుప్తంగా నా మనోభావమిది.” అలాగే...
“ఈ దేవ దీపావళి ప్రత్యేకమైనదేగాక కాశీలో ఇదొక చిరస్మరణీయ వేడుక.. నిత్యసత్యమైన కాశీ నగరంలో వెలుగులీనిన ఈ అద్భుత చిత్రాలను తిలకించి పులకించండి” అని ప్రధానమంత్రి పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గోధుమల ధరలు తగ్గుదల ద్వారా వినియోగదారులకు ప్రయోజనం చేకూర్చేలా చూడడానికి రాష్ట్ర అధికారులతో సమావేశమైన - కేంద్ర ఆహార, ప్రజా పంపిణీ శాఖ కార్యదర్శి
పారదర్శకత, మెరుగైన పర్యవేక్షణ కోసం నిల్వల పరిమితి ఆదేశాల ప్రకారం టోకు వ్యాపారులు, చిల్లర వ్యాప్రారలు, బిగ్ చైన్ రిటైలర్లు, ప్రాసెసర్లు ఇప్పుడు గోధుమ నిల్వలను బహిర్గతం చేయాలి
సంబంధిత వాటాదారులందరూ పోర్టల్ లో క్రమం తప్పకుండా గోధుమ నిల్వల వివరాలను ఎప్పటికప్పుడు ప్రకటించాలి
గోధుమల ధరలను తగ్గించి, మార్కెట్లో సులభంగా లభ్యమయ్యేలా చూసేందుకు, కేంద్ర ఆహార, ప్రజా పంపిణీ శాఖ కార్యదర్శి శ్రీ సంజీవ్ చోప్రా ఈరోజు దృశ్య మాధ్యమం ద్వారా వివిధ రాష్ట్రాల ఆహార శాఖ కార్యదర్శులతో సమావేశమయ్యారు. 2023 జూన్ 12వ తేదీన ప్రకటించిన గోధుమ నిల్వల పరిమితి ఆదేశాల గురించి, దాని సమ్మతి గురించి, ఈ సమావేశంలో వివరంగా చర్చించారు. టోకు వ్యాపారులు, చిల్లర వ్యాప్రారలు, బిగ్ చైన్ రిటైలర్లు, ప్రాసెసర్లకు వర్తించే విధంగా గోధుమలపై కేంద్ర ప్రభుత్వం నిల్వలపై పరిమితులను విధించిన ఒక రోజు తర్వాత ఈ సమావేశం జరిగింది. బహిరంగ మార్కెట్లో విక్రయ పథకం  - ఓ.ఎం.ఎస్.ఎస్. కింద గోధుమలు, బియ్యాన్ని విడుదల చేయాలని కూడా ప్రభుత్వం నిర్ణయించింది. ధరలు తగ్గించడం, నిల్వలను, ఊహాగానాలను నిరోధించడం లక్ష్యంగా ఈ చర్యలు చేపట్టడం జరిగింది.
టోకు వ్యాపారులు, చిల్లర వ్యాప్రారలు, బిగ్ చైన్ రిటైలర్లు, ప్రాసెసర్ల వద్ద ఉన్న గోధుమ నిల్వల వివరాలను బహిర్గతం చేయాలని, ఏ రకమైన అనుచిత పద్ధతులు అవలంబించకుండా తనిఖీ చేయాలనీ, గోధుమ లభ్యతలో పారదర్శకతను తీసుకురావాలని, కేంద్రప్రభుత్వం రాష్ట్రాలను కోరింది. కేంద్ర ఆహార, ప్రజా పంపిణీ శాఖకు చెందిన  పోర్టల్ లో సమాచారాన్ని సులభంగా పూరించడానికి, నిల్వల వివరాలను సమర్పించడానికి సంబంధించిన వినియోగదారుల మాన్యువల్ ను రాష్ట్ర ప్రభుత్వాలకు అందజేయడం జరిగింది. ఒకవేళ వారి వద్ద ఉన్న నిల్వలు నిర్ణీత పరిమితి కంటే ఎక్కువగా ఉన్నట్లయితే, ఈ ప్రకటన జారీ చేసిన 30 రోజులలోపు వారు దానిని నిర్దేశించిన నిల్వ పరిమితులకు తీసుకురావలసిఉంటుంది.
కేంద్ర ప్రభుత్వం 2023 జూన్, 12వ తేదీన జారీ చేసిన ఆదేశాల ప్రకారం, అన్ని సంబంధిత సంస్థలు ప్రతి శుక్రవారం క్రమం తప్పకుండా నిల్వ పరిమితులకు లోబడి గోధుమ నిల్వల వివరాలు ప్రకటించి, ఎప్పటికప్పుడు తాజా వివరాలను సంబంధిత పోర్టల్ లో పొందుపరచడం తో పాటు, నిల్వ పరిమితులను ఖచ్చితంగా పాటించడం కోసం వెంటనే తగిన సూచనలు జారీ చేయవలసిందిగా, రాష్ట్రాలు / కేంద్రపాలిత ప్రాంతాలకు ఆదేశాలు జారీ చేయడం జరిగింది. నిల్వలను బహిర్గతం చేయడానికి వీలుగా ఈ సంస్థలకు సంబంధిత పోర్టల్ వినియోగించుకునే విధంగా అనుమతి ఇవ్వడంతో పాటు, ఆ పోర్టల్ లో వెల్లడించిన నిల్వ వివరాలను పర్యవేక్షించేందుకు, సంబంధిత రాష్ట్ర ప్రభుత్వ అధికారులకు కూడా అవకాశం ఉంటుంది.
మొదటి దశలో 15 లక్షల మెట్రిక్ టన్నుల గోధుమలతో పాటు ఓ.ఎం.ఎస్.ఎస్. కింద బియ్యం విడుదల చేయాలని కేంద్ర ప్రభుత్వం తీసుకున్న నిర్ణయం గురించి కూడా ఈ సమావేశం తెలియజేసింది. గోధుమలు, బియ్యం ధరలతో పాటు వాటి నుండి ఉత్పన్నమైన ఉత్పత్తుల ధరల పెరుగుదలను ఈ చర్య మరింత తగ్గించగలదని భావిస్తున్నారు. గోధుమలు, బియ్యం వంటి ఆహార ధాన్యాలు వినియోగదారులకు సరసమైన ధరలకు లభించాలనే ఉద్దేశ్యంతో ఈ చర్యలు తీసుకోవడం జరిగింది.
రైల్వే మంత్రిత్వ శాఖ
ఆరోగ్య సంరక్షణ నిపుణుల కోసం 30వేల కవరాల్స్
ఏప్రిల్లో భారత రైల్వేశాఖ వ్యక్తిగత రక్షణ సామగ్రి తయారీ లక్ష్యం
మే నెలలో ఉద్యమ తరహాలో ఏకంగా లక్ష పీపీఈ తయారీకి ప్రణాళిక
ఇటువంటి ఉత్పత్తుల తయారీలో ఇతర భాగస్వాములకు ఆదర్శం
రైల్వే ఉత్పాదక సంస్థలు, జోనల్ వర్క్షాపులు, క్షేత్ర యూనిట్ల సన్నద్ధత
కోవిడ్-19 రోగులకు సేవలందిస్తున్న ఆరోగ్య సంరక్షణ నిపుణులు, కార్యకర్తల కోసం వ్యక్తిగత రక్షణ సామగ్రి  కవరాల్స్ తయారీని భారత రైల్వేశాఖ చేపట్టింది. ఈ మేరకు రైల్వే ఉత్పాదక సంస్థలు, వర్క్షాపులు, క్షేత్రస్థాయి యూనిట్లు ఇప్పటికే పని ప్రారంభించాయి. ఇందులో భాగంగా ఏప్రిల్ నెలాఖరులోగా 30 వేల కవరాల్స్ తయారుచేయాలని నిర్దేశించుకోగా- మే నెలలో లక్ష కవరాల్స్ ఉత్పత్తిని లక్ష్యంగా పెట్టుకుంది. వీటి నమూనాలను ఇప్పటికే గ్వాలియర్లోని డీఆర్డీవో లేబొరేటరీ పరీక్షించి అత్యున్నత ప్రమాణాలతో ఉన్నట్లు ధ్రువీకరించింది. ఈ నేపథ్యంలో కోవిడ్-19పై నిర్విరామంగా శ్రమిస్తున్న భారత రైల్వేశాఖ డాక్టర్లు, ఇతర వైద్య నిపుణులు, ఆరోగ్య కార్యకర్తలకు ఈ పీపీఈ కిట్లను సరఫరా చేయనుంది. వీటిని ఒకసారి మాత్రమే వాడే వీలుందిగనుక, భారీ సంఖ్యలో తయారుచేయడం అవసరం. దీంతో ప్రస్తుతం తమ శాఖ పరిధిలోని డాక్టర్లకు, ఇతర సిబ్బందికి అవసరమైన కవరాల్స్ తయారీని రైల్వే సంస్థలు ప్రారంభించాయి. అయితే, వీటి తయారీకి కావాల్సిన ముడిపదార్థాలకు అంతర్జాతీయంగా భారీ డిమాండ్తోపాటు కొరత కూడా అధికంగానే ఉంది. అయినప్పటికీ రైల్వేశాఖ వెనుకంజ వేయకుండా పీపీఈ కిట్ల సత్వర తయారీకి అన్ని వనరులనూ సమకూర్చుకుంది. కోవిడ్-19 రోగులకు చికిత్స కోసం స్వల్ప వ్యవధిలోనే దాదాపు 5,000 బోగీలను తాత్కాలిక క్వారంటైన్/ఏకాంత చికిత్స సదుపాయాలుగా మార్చేసిన రైల్వేశాఖకు నేడు పీపీఈ కిట్ల తయారీ కష్టమేమీ కాదనడంలో సందేహం లేదు.